送日本國三藏空海上人朝宗我唐兼貢方物而歸海東詩（幷序）
作者：朱千乘
朝代：唐

paragraphs: 古貌宛休公，談真說苦空。
應傳六祖後，遠化島夷中。
去歲朝秦闕，今春赴海東。
威儀易舊體，文字冠儒宗。
留學幽微旨，雲關護法崇。
凌波無際礙，振錫路何窮。
水宿鳴金磬，雲行侍玉童。
承恩見明主，偏沐僧家風。
（收入《弘法大師正傳》，見《弘法大師全集》第七卷）。